2023. gada Pasaules čempionāts šahā sievietēm

Esošā pasaules čempione
 Pretendente
     Dzimusi 1991. gada 31. janvārī32 gadus veca
 Dzimusi 1997. gada 13. marts26 gadu veca
    6½ 
   5½
  2020. gada Pasaules čempionāta šahā sievietēm uzvarētāja
 2023. gada pretendenšu turnīra uzvarētāja
  Reitings: 2564(Nr. 2 sievietēm)
 Reitings: 2554(Nr. 4 sievietēm)
   ← 2020
  → 2025

2023. gada Pasaules čempionāts šahā sievietēm bija šaha mačs par Pasaules šaha čempiones titulu. Tajā sacentās Dzjui Veņdzjuņa (2020. gada Pasaules čempionāta šahā sievietēm uzvarētāja) un pretendente Lei Tindzje (2023. gada pretendenšu turnīra uzvarētāja). Dzjui Veņdzjuņa saglabāja pasaules čempiones titulu.

Turnīrs tika izspēlēts divās Ķīnas pilsētās no 2023. gada 5. līdz 25. jūlijam.

 Pretendenšu turnīrs 
Sieviešu pretendenšu turnīru izspēlēja 2022. gada pēdējā ceturksnī (ceturtdaļfināli un pusfināli) Monako un Hivā un 2023. gada martā un aprīlī (fināls) Čuncjinā. Turnīram kvalificējās astoņas lielmeistares, tajā skaitā arī no 2021. gada "FIDE Chess.com Grand Swiss" turnīra sievietēm. Atšķirībā no iepriekšējā pretendenšu turnīra šis notika maču izslēgšanas formātā: ceturdaļfinālā un pusfinālā 4 partiju mačs, bet finālā — 6 partiju mačs. Ja tie beidzas neizšķirti, tad uzvarētāju noskaidroja ar papildu taibreika ātrā šaha partiju palīdzību. Visas Krieviju pārstāvošās šahistes spelēja zem FIDE karoga.

200px|left|thumb|Taņa Džunji un Lei Tindzje intervijas laikā

Tajā piedalījās astoņas spēlētājas, tostarp arī trīs bijušās sieviešu pasaules čempiones: Taņa Džunji, Marija Muzičuka un Aleksandra Kosteņuka. Finālā divas Ķīnas lielmeistares Lei Tindzje un Taņa Džunji aizvadīja sešu partiju maču, lai noskaidrotu Pasaules šaha čempiones titula pretendenti. Lei Tindzje uzvarēja mačā pēc piektās partijas.

 Mačs par čempiones titulu 
Mačs notika no 2023. gada 5. līdz 25. jūlijam. Tāpat kā 2018. gadā tas tika izspēlēts divos atsevišķos posmos, katram spēlētājam dodot iespēju spēlēt savā mājas pilsētā. Pirmais posms notika Šanhajā, bet otrais — Čuncjinā. Mača par čempiones titulu formāts tāpat kā iepriekšējos gados bija 12 partiju mačs. Neizšķirta gadījumā bija paredzētas 4 papildus ātrā šaha partijas, bet, ja arī pēc tām rezultāts ir neizšķirts, tad visu vajadzēja izšķirt šaha ātrspēles papildu partijām.

 Sekundanti 
Dzjui Veņdzjuņas sekundants mača laikā bija Indijas lielmeistars Pentala Harikrišna, bet viņas pretiniece Lei Tindzje izvēlējās saņemt palīdzību no Azerbaidžānas lielmeistara Teimura Radžabova.

 Mača grafiks 
 4. jūlijs: Atklāšanas ceremonija (Šanhaja)
 5. un 6. jūlijs: 1. un 2. partija
 8. un 9. jūlijs: 3. un 4. partija
 11. un 12. jūlijs: 5. un 6. partija
 13. jūlijs: Pārbrauciens uz Čuncjinu
 15. un 16. jūlijs: 7. un 8. partija
 18 un 19. jūlijs: 9. un 10. partija
 21. un 22. jūlijs: 11. un 12. partija
 23. jūlijs: papildu partijas (ja vajadzēs)
 24. jūlijs: Noslēguma ceremonija

 Mača gaita 
Atklāšanas ceremonijā Lei Tindzje izlozēja pirmajā partijā balto figūru krāsu, pēc tam katrā nākamajā partijā pretinieču figūru krāsa mainījās.FIDE Women's World Championship Match 2023 commences in Shanghai Uzvarot 5. partijā Lei Tindzje izvirzījās vadībā, taču mača otrā pusē dominēja Dzjui Veņdzjuņa. Jau 7. partijā viņai bija liels pārsvars, un Lei Tindzje tikai ar grūtībām izglābās. Nākamajā, 8. partijā rezultāts kļuva neizšķirts, bet pēdējā, 12. partijā Dzjui Veņdzjuņa precīzi realizēja savu pārsvaru, nosargājot Pasaules šaha čempiones titulu.
+2023. gada Pasaules čempionāts šahā sievietēmSpēlētāja Reitings Klasiskā laika kontrole Punkti1 2 3 4 5 6 7 8 9 10 11 12   2564 ½  ½ ½  ½ 0  ½ ½  1 ½  ½ ½  1  6½   2554 ½  ½ ½  ½ 1  ½ ½  0 ½  ½ ½  0  5½ Atsauces uz partijāmTingjie Lei vs Wenjun Ju, Rd 1Wenjun Ju vs Tingjie Lei, Rd 2Tingjie Lei vs Wenjun Ju, Rd 3Wenjun Ju vs Tingjie Lei, Rd 4Tingjie Lei vs Wenjun Ju, Rd 5Wenjun Ju vs Tingjie Lei, Rd 6Tingjie Lei vs Wenjun Ju, Rd 7Wenjun Ju vs Tingjie Lei, Rd 8Tingjie Lei vs Wenjun Ju, Rd 9Wenjun Ju vs Tingjie Lei, Rd 10Tingjie Lei vs Wenjun Ju, Rd 11Wenjun Ju vs Tingjie Lei, Rd 10

 Atsauces 

 Ārējās saites 
 FIDE Pasaules čempionāta šahā sievietēm cikls 2020 — 2022

Kategorija:Šahs Ķīnā
Kategorija:Šahs Monako
Kategorija:Šahs Uzbekistānā
Pasaules čempionāts šahā sievietēm
Kategorija:Pasaules čempionāts šahā sievietēm